
V SOBOTO, 9. JANUARJA 2010 NA GLAZIJI, OB 8.00 URI

Planinsko društvo Zreče nas vabi na 32. pohod po poteh 1. POHORSKEGA BATALJONA  Peska- Osankarice - Kota.

Zberemo se na že znanih postajališčih, AP Glazija ob 8.00 uri in na AP v Žalcu ob 8.10 uri, od koder  se odpeljemo do koče na Pesku. Startnina, ki se plača na začetku,znaša 2.00€ Nato se odpravimo proti vzhodu po cesti, dokler ne zavijemo navkreber na gozdno cesto pod Brvnim vrhom, 1332 m. Prečimo začetni del  rečice Črnave in nadaljujemo pot po gozdni cesti, ki nas vodi izmenoma po cesti in gozdni poti (tukaj se tudi odcepi markirana pot na Klopni vrh), po mogočnih pohorskih gozdovih. Cesto zapustimo in krenemo levo do križanja  markiranih poti - naravnost proti Osankarici, levo proti Klopnemu vrhu. Področje se imenuje – TRIJE ŽEBLJI in nadaljujemo proti jugovzhodu. Prečimo potok Lobnico navkreber, potem zložno, pa malo navzdol, malo navzgor vse do prečkanja potočka Piklerica. Po nekaj minutah rahlega vzpona prispemo do spomenika žrtvam 1. POHORSKEGA BATALJONA. Do doma na Osankarici nas loči le še 15 minut hoje. Od tam še moramo po cesti do kmetijeVišič v vasi Kot, kjer nas bo čakal topli napitek in avtobus. Izlet bo vodil PLV FRANJO KUNEJ. 

Predviden čas hoje je pet do šest ur. Tudi opremo za hojo v zimskih razmerah bomo potrebovali.

Zaključna prireditev pohoda, z bogatim srečelovom, bo v športni dvorani  OŠ Zreče.
Za zimski izlet po poteh Pohorskega bataljona se prijavite na tel.št.: 031 706 509 – Franjo in na avtobusu plačate 10.00 €.
VAREN KORAK PO POHORSKIH GOZDOVIH !






